દાખલા તરીકે વિદ્યાભારતી શિક્ષણ સાથે જોડાયેલી સંસ્થા છે. જે ભારતીય પદ્ધતિથી શિક્ષણ આપતી સંસ્થા છે. વિદ્યાભારતીનાં ૨૦ હજાર કરતાં વધારે વિદ્યાલયો ચાલે છે. જેમાં ૯૦%થી વધુ વિદ્યાલયો સમાજની સહભાગીતાથી ચાલે છે. ભારતીય પદ્ધતિથી શિક્ષણ દ્વારા આ વિદ્યાલયો ઉતમ કામ કરે છે. એ જ રીતે ભારતીય કિસાનસંઘ કિસાનોનું મોટું સંગઠન છે. કિસાનોનાં વિકાસ-ઉત્થાન અને પ્રશ્ર્નો માટે કામ કરે છે. NMO એલોપથી ડૉક્ટરોનું સંગઠન છે. તેના દ્વારા દર વર્ષે પૂર્વોત્તરમાં ૧૫ દિવસ ધનવંતરી યાત્રા અંતર્ગત સ્વાસ્થ્ય સહાય આપવામાં આવે છે. દેશનાં ખ્યાતનામ ડૉક્ટરો નાના-નાના ગામોમાં જઈને સેવા કરે છે.